ທ່ານ​ນາງ ເພ​ໂລ​ຊີ ພົບ​ປະ​ກັບ​ປະ​ທານເກາະ ໄຕ້​ຫວັນ ແລະ ສະ​ມາ​ຊິກ​ສະ​ພາ
ໃນ​ສາມ​ໂອ​ກາດທີ່​ແຍກ​ອອກ​ຕ່າງຫາກ, ປະ​ທາ​ນາ​ທິ​ບໍ​ດີ ໂຈ ໄບ​ເດັນ ໄດ້​ລະ​ບຸ​ວ່າ ສະ​ຫະ​ລັດ ຈະ​ປ້ອງ​ກັນ ໄຕ້​ຫວັນ ດ້ວຍ​ທະ​ຫານ​ຖ້າ ຈີນ ບຸກ​ເຂົ້າ​ໄປ. 
ປະທານສະພາຕ່ຳ ສະຫະລັດ ທ່ານນາງ ແນນຊີ ເພໂລຊີ ໄດ້ກ່າວໃນວັນພຸດມື້ນີ້ວ່າ ຄະນະສະມາຊິກສະພາຂອງທ່ານນາງໄດ້ໄປຢ້ຽມຢາມ ໄຕ້ຫວັນ “ເພື່ອໃຫ້ຄວາມກະຈ່າງແຈ້ງຢ່າງຊັດເຈນວ່າ ພວກເຮົາຈະບໍ່ປະຖິ້ມ ໄຕ້ຫວັນ ” ທ່ານນາງ ເພໂລຊີ ໄດ້ກ່າວວ່າ “ຕອນນີ້, ເຊິ່ງແມ່ນຫຼາຍກວ່າທີ່ເຄີຍມີມາ, ຄວາມສາມັກຄີຂອງ ອາເມຣິກາ ກັບໄຕ້ຫວັນ ແມ່ນສຳຄັນຫຼາຍ, ແລະຂໍ້ຄວາມນັ້ນທີ່ພວກເຮົາໄດ້ນຳມາທີ່ນີ້, ໃນມື້ນີ້ ” ທ່ານນາງໄດ້ກ່າວຢ້ຳເຖິງຮ່າງກົດໝາຍ ສະຫະລັດ ທີ່ຖືກຮັບຜ່ານໃໝ່ໃນການຂະຫຍາຍການຜະລິດ ໄມໂຄຣຊິບ ຫຼື ເຊມີຄອນດັກເຕີ ພາຍໃນປະເທດ ແລະ ຊ່ວຍເຫຼືອບັນດາບໍລິສັດ ສະຫະລັດ ແຂ່ງຂັນກັບຈີນ ທ່ານນາງ ເພໂລຊີ ໄດ້ກ່າວຕໍ່ສະພາແຫ່ງຊາດຂອງໄຕ້ຫວັນ ວ່າຮ່າງກົດໝາຍດັ່ງກ່າວ “ຈະສະໜອງໂອກາດທີ່ໃຫຍ່ກວ່າເກົ່າ ສຳລັບການຮ່ວມມືດ້ານເສດຖະກິດລະຫວ່າງ ສະຫະລັດ ແລະ ໄຕ້ຫວັນ ” ຈີນ ໄດ້ສະແດງການຄັດຄ້ານຢ່າງຮຸນແຮງຕໍ່ການຢ້ຽມຢາມຂອງທ່ານນາງ ເພໂລຊີ, ໂດຍເຕືອນວ່າມັນຈະເປັນການລ່ວງລະເມີດທີ່ຮັບເອົາບໍ່ໄດ້ ກ່ຽວກັບ ສິ່ງທີ່ເຂົາເຈົ້າຖືວ່າເປັນເຂດອະທິປະໄຕຂອງຕົນຕໍ່ເກາະທີ່ປົກຄອງຕົນເອງແຫ່ງນັ້ນ ບໍ່ດົນຫຼັງຈາກທ່ານນາງ ເພໂລຊີ ໄດ້ເດີນທາງຮອດເມື່ອຕອນເດິກຂອງວັນອັງຄານວານນີ້, ຈີນ ໄດ້ຮຽກຕົວເອກອັກຄະລັດຖະທູດ ສະຫະລັດ ແລະ ໄດ້ປະກາດການຊ້ອມລົບດ້ວຍລູກປືນແທ້ໃກ້ກັບ ໄຕ້ຫວັນ, ລວມທັງ “ການຍິງລູກປືນແທ້ໄລຍະໄກ” ໃນຊ່ອງແຄບ ໄຕ້ຫວັນ, ເຊິ່ງແບ່ງແຍກເກາະດັ່ງກ່າວອອກຈາກຈີນ ແຜ່ນດິນໃຫຍ່ ແລະ ເສັ້ນທາງການເດີນກຳປັ່ນຂົນສົ່ງສິນຄ້າທີ່ສຳຄັນ ປັກກິ່ງ ໃນວັນພຸດມື້ນີ້ຍັງໄດ້ກຳນົດການຫຼຸດຜ່ອນການນຳເຂົ້າໝາກໄມ້ ແລະ ປາຈາກໄຕ້ຫວັນ ໄຕ້ຫວັນ ແລະ ຈີນ ໄດ້ແຍກອອກຈາກກັນໃນປີ 1949 ຫຼັງຈາກສົງຄາມກາງເມືອງ, ດ້ວຍກອງກຳລັງຊາດນິຍົມທີ່ຜ່າຍແພ້ໄດ້ຫຼົບໜີໄປຢູ່ໄຕ້ຫວັນ ແລະ ຕັ້ງລັດຖະບານທີ່ຕໍ່ມາໄດ້ເຕີບໂຕຂຶ້ນເປັນດິນແດນທີ່ມີປະຊາທິປະໄຕສະຫວ່າງສະໄຫວ ນັບຕັ້ງແຕ່ນັ້ນມາ, ພັກຄອມມູນິສ ຈີນ ໄດ້ປະຕິຍານທີ່ຈະເອົາ ໄຕ້ຫວັນ ຄືນ, ດ້ວຍການໃຊ້ກຳລັງຖ້າມີຄວາມຈຳເປັນ, ເຖິງແມ່ນວ່າເກາະດັ່ງກ່າວແມ່ນບໍ່ເຄີຍຖືກປົກຄອງໂດຍພັກຄອມມູນິສຈັກເທື່ອກໍຕາມ ສະຫະລັດ ໄດ້ຕັດສາຍພົວພັນຢ່າງເປັນທາງການກັບ ໄຕ້ຫວັນ ໃນປີ 1979 ເວລາທີ່ເຂົາເຈົ້າໄດ້ປ່ຽນການຮັບຮູ້ທາງການທູດຕໍ່ ຈີນ ແນວໃດກໍ່ຕາມ, ສະຫະລັດ ໄດ້ສືບຕໍ່ຮັກສາສາຍພົວທີ່ບໍ່ເປັນທາງການກັບ ໄຕ້ຫວັນ ແລະ ສະໜອງອາວຸດປ້ອງກັນຕົວໃຫ້ເຂົາເຈົ້າດັ່ງທີ່ຖືກມອບໝາຍໂດຍລັດຖະສະພາສະຫະລັດ ເປັນເວລາຫຼາຍທົດສະວັດແລ້ວ, ກົດໝາຍຄວາມສົມດຸນ ໄດ້ຊ່ວຍຮັກສາສັນຕິພາບຂ້າມຊ່ອງແຄບ, ແຕ່ໃນສອງສາມປີທີ່ຜ່ານມາ ບັນດາຜູ້ນຳ ຈີນ ໄດ້ມີຄວາມເປັນຫ່ວງຍິ່ງຂຶ້ນວ່າ ວໍຊິງຕັນ ອາດຫັນໄປໃຫ້ການສະໜັບສະໜູນ ໄຕ້ຫວັນ ຫຼາຍກວ່າເກົ່າ ໃນສາມໂອກາດທີ່ແຍກອອກຕ່າງຫາກ, ປະທານາທິບໍດີ ໂຈ ໄບເດັນ ໄດ້ລະບຸວ່າ ສະຫະລັດ ຈະປ້ອງກັນ ໄຕ້ຫວັນ ດ້ວຍທະຫານຖ້າ ຈີນ ບຸກເຂົ້າໄປ